OpenLLM-France/wikimedia huggingface dataset:
# Francesc Monlius i Mestre

Francesc Monlius i Mestre (Cervera) fou organista i mestre de capella de l'església Santa Maria d'Igualada durant onze anys (1806-1817).
A finals del mes de juny de 1806 presentà la seva sol·licitud a l'Ajuntament de per a ser nomenat mestre de capella. Abans de ser admès, però, el van demanar credencials de bon comportament per la comunitat homòloga de Sanaüja. La petició d'informes de conducta era un fet prou habitual, tant en el cas d'una candidatura a títol personal com quan se celebraven oposicions. En el cas de Monlius, hom no disposava de referències del candidat. Arribaren cartes a la ciutat de Cervera en aquest mateix sentit, que certificaren així el bon nom i el bon comportament del sol·licitant.
Finalment, la plaça li fou assignada i prengué el càrrec a finals del juny de 1806. El 1810 es demanà la mobilització de 838 homes d'entre 16 i 35 anys, motiu pel qual les dues institucions responsables del càrrec van presentar sengles escriuts demanant que l'organista i mestre de capella fos exonerat d'aquesta obligació. Els motius que hi van posar per escrit foren diversos, entre ells que faltaven capellans per a poder fer les misses i atendre els serveis religiosos del poble, que Monlius era l'encarregat d'ensenyar els infants, els quals en la seva absència quedarien desatesos, etc.
Monlius acabà regint el magisteri de forma interina durant 10 anys, fins al 1817, quan es convocà l'oposició per a cobrir-lo de manera definitiva. El seu organista substitut fou Pere Antoni Busquer.
Monlius deixà la plaça de Santa Maria d'Igualada per a retornar al magisteri de Sanaüja.

## Referències

* ↑ Gregori i Cifré, Josep Maria; Romeu i Solà, Anna. Inventaris dels fons musicals de Catalunya. Volum 9: Fons de la basílica de Santa Maria d'Igualada de l'Arxiu Comarcal de l'Anoia. Bellaterra: Universitat Autònoma de Barcelona, 2016, p. 63, 64, 65, 66. ISBN 9788449066337.
# Front Socialdemòcrata del Camerun

Front Socialdemòcrata del Camerun (francès: Front Social Démocrate) és un partit polític del Camerun, d'orientació socialdemòcrata. És membre de ple dret de la Internacional Socialista i l'Aliança Progressista.

## Referències

* ↑ List of Socialist International parties.
* ↑ «Participants | Progressive Alliance» (en anglès). Arxivat de l'original el 2015-03-02. [Consulta: 12 novembre 2017].
# Frisó septentrional

El frisó septentrional és una llengua minoritària, varietat del frisó, parlada a l'estat de Schleswig-Holstein (Alemanya), a la part de la costa entre els rius Eider al sud i Wiedau al nord i a les illes properes de Föhr (Fering), Amrum (Imömrang), Sylt (Sölring), Nordstrand (Noordströön), Pellworm, les deu illes del grup Halligen, i l'illa de Helgoland (Halunder), al districte de Nordfriesland. Té aproximadament 10.000 parlants.

## Divisions

Hi ha dues principals divisions dialectals: els de la part continental (mooring, goesharder, wiedingharde, karrharder, halliger) i els dialectes insulars (fering, Öömrang, söl'ring). No hi ha varietat estàndard, encara que alguns han suggerit que el dialecte mooring continental.

## Situació

El frisó septentrional és una llengua en perill d'extinció, ja que a molts llocs els nens ja no l'aprenen. Les excepcions són unes poques aldees a les illes de Föhr i Amrum i l'àrea de Risum-Lindholm. Molts són trilingües (frisó septentrional, alemany estàndard i baix alemany) i, sobretot al llarg de la frontera danesa, quadrilingües (frisó septentrional, alemany estàndard, baix alemany i del jutlàndic meridional).
El 24 de desembre de 2004 una llei estatal que va entrar en vigor a Schleswig-Holstein reconeix el frisó septentrional per a ús oficial al districte de Nordfriesland i a l'illa de Helgoland.
Hi ha diverses associacions culturals i polítiques que defensen els seus drets i cultura. La principal associació dels frisons septentrionals és la Nordfriesischer Verein ("Associació de frisons septentrionals"). La Nordfriesischer Verein ajuda a mantenir l'idioma i la cultura de Frísia septentrional.

## Referències

* ↑ «Minderheiten in Schleswig-Holstein – Friesen» (en alemany). Government of Schleswig-Holstein. [Consulta: 4 abril 2017].
* ↑ Nielsen, Hans Frede. «Frisian and the Grouping of the Older Germanic Languages». A: Horst H. Munske. Handbuch des Friesischen – Handbook of Frisian Studies (en german, english). Tübingen: Niemeyer, 2001. ISBN 3-484-73048-X.
* ↑ Århammar, Nils. «Das Nordfriesische, eine bedrohte Minderheitensprache in zehn Dialekten: eine Bestandsaufnahme» (en alemany). Sterben die Dialekte aus? Vorträge am Interdisziplinären Zentrum für Dialektforschung an der Friedrich-Alexander-Universität Erlangen-Nürnberg. University of Erlangen-Nuremberg, 2007.
* ↑ «Gesetz zur Förderung des Friesischen im öffentlichen Raum» (en alemany). Wikisource.

## Bibliografia

* Walker, Alastair G.H.; Ommo Wilts. «Die nordfriesischen Mundarten». A: Horst H. Munske. Handbuch des Friesischen – Handbook of Frisian Studies (en german, english). Tübingen: Niemeyer, 2001. ISBN 3-484-73048-X.

## Enllaços externs

* Ethnologue (anglès)
* Nordfriisk Instituut (Institut Nordfrisó) (alemany))
* Friisk Foriining (Societat Frisona) Arxivat 2007-03-04 a Wayback Machine. (anglès)
* Friisk Foriining Arxivat 2007-02-28 a Wayback Machine. (frisó septentrional)
# Fritch

Fritch és una ciutat a l'estat de Texas. Segons el cens del 2000 tenia 2.235 habitants.

## Demografia

Segons el cens del 2000, Fritch tenia 2.235 habitants, 886 habitatges, i 679 famílies. La densitat de població era de 713,2 habitants per km².
Dels 886 habitatges en un 34,7% hi vivien nens de menys de 18 anys, en un 66,3% hi vivien parelles casades, en un 8,1% dones solteres, i en un 23,3% no eren unitats familiars. En el 21,6% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,93.
Per edats la població es repartia de la següent manera: un 26,4% tenia menys de 18 anys, un 7,5% entre 18 i 24, un 25,8% entre 25 i 44, un 24% de 45 a 60 i un 16,4% 65 anys o més.
L'edat mediana era de 39 anys. Per cada 100 dones de 18 o més anys hi havia 93,6 homes.
La renda mediana per habitatge era de 42.098 $ i la renda mediana per família de 46.600 $. Els homes tenien una renda mediana de 41.134 $ mentre que les dones 21.860 $. La renda per capita de la població era de 17.745 $. Cap de les famílies estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fritch». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Fritch». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Futbolista americà de l'any

El premi al futbolista americà de l'any és un guardó anual amb el qual es premia al millor jugador sud-americà de futbol del continent, inicialment, i al millor jugador dels que juguen a Amèrica, actualment. Els premis començaren a atorgar-se el 1971 per diari veneçolà "El Mundo", i arribaren a ésser considerats oficials fins al 1985. Des del 1986, el diari uruguaià "El País" escull al "Rei del futbol americà", que des d'aleshores és considerat com el premi oficial.

## Guanyadors
### Escollits pel diari "El Mundo" (de Veneçuela)

Des de 1986 es consideren no oficials
| Any | Futbolista | Club |
| 1971 | Tostão | Cruzeiro |
| 1972 | Teófilo Cubillas | Alianza Lima |
| 1973 | Pelé | Santos FC |
| 1974 | Elías Figueroa | Internacional |
| 1975 | Elías Figueroa | Internacional |
| 1976 | Elías Figueroa | Internacional |
| 1977 | Zico | Flamengo |
| 1978 | Mario Kempes | València CF |
| 1979 | Diego Maradona | Argentinos Jrs. |
| 1980 | Diego Maradona | Argentinos Jrs. |
| 1981 | Zico | Flamengo |
| 1982 | Zico | Flamengo |
| 1983 | Sócrates (futbolista) | Corinthians |
| 1984 | Enzo Francescoli | River Plate |
| 1985 | Romerito | Fluminense |
| 1986 | Diego Armando Maradona | SSC Napoli |
| 1987 | Carlos Valderrama | Deportivo Cali |
| 1988 | Rubén Paz | Racing Club de Avellaneda |
| 1989 | Diego Armando Maradona | SSC Napoli |
| 1990 | Diego Armando Maradona | SSC Napoli |
| 1991 | Gabriel Omar Batistuta | Fiorentina |
| 1992 | Diego Armando Maradona | Sevilla FC |

### Escollits pel diari "El País" (de l'Uruguai)

| Any | Futbolista | Club |
| 1986 | Antonio Alzamendi | River Plate |
| 1987 | Carlos Valderrama | Deportivo Cali |
| 1988 | Rubén Paz | Racing Club |
| 1989 | Bebeto | Vasco da Gama |
| 1990 | Raúl Vicente Amarilla | Olimpia |
| 1991 | Oscar Ruggeri | Vélez Sarsfield |
| 1992 | Raí | São Paulo FC |
| 1993 | Carlos Valderrama | Atlético Junior |
| 1994 | Cafú | São Paulo FC |
| 1995 | Enzo Francescoli | River Plate |
| 1996 | José Luis Chilavert | Vélez Sarsfield |
| 1997 | Marcelo Salas | River Plate |
| 1998 | Martín Palermo | Boca Juniors |
| 1999 | Javier Saviola | River Plate |
| 2000 | Romário | Vasco da Gama |
| 2001 | Juan Román Riquelme | Boca Juniors |
| 2002 | José Cardozo | Club Toluca |
| 2003 | Carlos Tévez | Boca Juniors |
| 2004 | Carlos Tévez | Boca Juniors |
| 2005 | Carlos Tévez | Corinthians |
| 2006 | Matías Fernández | Colo-Colo |
| 2007 | Salvador Cabañas | América |
| 2008 | Juan Sebastián Verón | Estudiantes de La Plata |
| 2009 | Juan Sebastián Verón | Estudiantes de La Plata |
| 2010 | Andrés Nicolás D'Alessandro | Estudiantes de La Plata |
| 2011 | Neymar | Santos FC |

## Vegeu també

* Futbolista europeu de l'any

## Enllaços externs

* Futbolista sud-americà de l'any per RSSSF
* Diari El Mundo Arxivat 2012-01-03 a Wayback Machine.
* Diari El País
# Futbolista europeu de l'any

El premi al futbolista europeu de l'any és un guardó anual amb el qual es premia al millor jugador de futbol que juga a Europa. Els premis són atorgats pel diari uruguaià "El País" amb el nom de "Rei del futbol europeu".

## Guanyadors

| Any | Futbolista | Club |
| 1991 | Jean Pierre Papin | Olympique de Marsella |
| 1992 | Marco Van Basten | AC Milan |
| 1993 | Roberto Baggio | FC Juventus |
| 1994 | Paolo Maldini | AC Milan |
| 1995 | George Weah | AC Milan |
| 1996 | Ronaldo Nazario de Lima | FC Barcelona |
| 1997 | Ronaldo Nazario de Lima | FC Inter de Milà |
| 1998 | Zinédine Zidane | FC Juventus |
| 1999 | Rivaldo Vitor Borba Ferreira | FC Barcelona |
| 2000 | Luis Figo | Reial Madrid |
| 2001 | Zinédine Zidane | Reial Madrid |
| 2002 | Zinédine Zidane | Reial Madrid |
| 2003 | Zinédine Zidane | Reial Madrid |
| 2004 | Ronaldinho | FC Barcelona |
| 2005 | Ronaldinho | FC Barcelona |
| 2006 | Ronaldinho | FC Barcelona |
| 2007 | Kaká | AC Milan |
| 2008 | Cristiano Ronaldo | Manchester United FC |
| 2009 | Lionel Messi | FC Barcelona |
| 2010 | Lionel Messi | FC Barcelona |
| 2011 | Lionel Messi | FC Barcelona |
| 2012 | Lionel Messi | FC Barcelona |

## Vegeu també

* Futbolista americà de l'any
* Futbolista africà de l'any

## Enllaços externs

* Futbolista europeu de l'any per RSSSF
* Diari El País
# Francesc Roura i Farró

Francesc Roura i Farró (Sords, 13 de gener de 1913 - Barbastre, 15 d'agost de 1936) fou un religiós claretià. És venerat com a beat per l'Església Catòlica.
Nascut a la masia de Can Farró, va ingressar al col·legi claretià de Cervera. Va continuar els seus estudis a Vic, Solsona i Barbastre. A l'inici de la Guerra civil espanyola, fou executat, juntament amb els seus companys de comunitat, per milicians anarquistes.
El 25 d'octubre de 1992 fou beatificat pel Papa Joan Pau II.

## Referències

* ↑ Dalmau Juscafresa, Joan. «Monument al beat màrtir Francesc Roura i Farró». joandalmaujuscafresa.blogspot.com. [Consulta: 4 octubre 2019].
* ↑ «Francisco Roura Farró». martiresdebarbastro.org. [Consulta: 4 octubre 2019].
* ↑ «13 d'agost. Beats Màrtirs Claretians de Barbastre». claretians.cat. [Consulta: 17 setembre 2019].
* ↑ «Felipe de Jesús Munárriz Azcona y 50 compañeros, Beatos». catholic.net. [Consulta: 17 setembre 2019].
* ↑ «Blessed Francesc Roura Farró». catholicsaints.info. [Consulta: 4 octubre 2019].

## Enllaços externs

* Goigs al beat Francesc Roura. Cornellà de Terri

## Vegeu també

* Beats màrtirs claretians de Barbastre
# Freixe de fulla petita

El freixe de fulla petita, freixe de fulla estreta o estanca-sang (Mallorca) (Fraxinus angustifolia) és una espècie del gènere Fraxinus, arbre caducifoli de boscos de ribera que s'estén principalment pel sud del continent. També es coneix com a freixe de riu, freixe femella, freixe mascle (oposat a freixe femella, Fraxinus ornus).

## Ecologia i distribució

Es distribueix per bona part d'Europa. A Catalunya es troba a gran part del territori des dels 0 als 1.000 metres. Viu a la terra baixa poc àrida, o en rius importants, i a la muntanya submediterrània. Floreix de març a maig.

## Descripció morfològica

És un arbre que arriba al màxim de 25 m d'alçada, amb les branquetes aplanades als nusos. Les fulles són oposades o poden formar verticils de tres, compostes, imparipinnades i no tenen estípules. Presenten de 5 a 9 folíols. La inflorescència és un raïm o panícula axil·lar o terminal. Les flors són unisexuals o hermafrodites i brunenques. No tenen ni calze ni corol·la, ja que són pol·linitzades pel vent. L'androceu està format per només dos estams. El fruit és una sàmara glabra que duu una sola llavor a la part basal.

## Usos

S'ha usat en la medicina popular, emprant-se l'escorça i les fulles, ja que tenen propietats diürètiques, laxants i antiartrítiques. La infusió de l'arrel és indicada com febrífug i la de les fulles contra l'escorbut, la gota i el reuma. Es cultiva com ornamental i per usar la seva fusta en ebenisteria.

## Galeria

* Tija i fulles de Fraxinus angustifolia subsp. oxycarpa
* Detall de les fulles
* Vista de l'arbre
* Freixe que fou esmotxat
* Escorça
* Fraxinus angustifolia subsp. angustifolia a la Casa de Campo de Madrid
* Fraxinus angustifolia

## Referències

* ↑ Pascual, Ramon. Guia dels arbres dels Països Catalans. 3a edició. Barcelona: Pòrtic Natura, 1994, p. 152-153. ISBN 84-7306-390-2.
* ↑ «Banc de dades de biodiversitat de Catalunya». [Consulta: 30 juny 2016].
# Futurepop

El futurepop és un gènere de música electrònica que barreja influències gòtiques, del synthpop i del trance. El terme prové de Ronan Harris i Stephan Groth, dos dels pioners d'aquest estil. Les cançons futurepop tenen una base melòdica però no alegre com la màkina, intervenen instruments industrials o acords repetits i la veu sol ser masculina. Es conrea sobretot a països nòrdics i germànics.

## Grups destacats de futurepop

* Apoptygma Berzerk
* Covenant
* Icon of Coil
* Re/Move
* VNV Nation
* Colony 5
* Suicide Commando
* Seabound
* Code 64
# Fuwa

Els Fuwa (anteriorment coneguts com a Friendlies) són les mascotes encarregades de representar els Jocs Olímpics d'estiu del 2008 celebrats a Pequín. Van ser presentats per la Societat Nacional Xinesa d'Estudis de Literatura Clàssica l'11 de novembre del 2005, exactament 1000 dies abans de l'inici dels Jocs Olímpics.
Els Fuwa són un grup de cinc mascotes, representant els cinc elements de la Naturalesa segons la filosofia tradicional xinesa: metall, fusta, aigua, foc i terra. Els noms de les mascotes van ser elegits recordant noms d'un petit grup de nens amics entre ells: Beibei, Jingjing, Huanhuan, Yingying i Nini. Quan es pronuncien tots junts (repetint una sola vegada cada síl·laba) formen la frase "北京欢迎你 Běijīng huānyíng nǐ" que significa "Beijing et dona la benvinguda". Cadascuna de les mascotes també representa un dels Anells Olímpics.
S'han llançar diversos productes de marxandatge i una sèrie de dibuixos animats basada en aquestes mascotes.

## Mascotes

Fuwa :
| Nom | Beibei (贝贝) | Jingjing (晶晶) | Huanhuan (欢欢) | Yingying (迎迎) | Nini (妮妮) |
| Imatge | | | | | |
| Gènere | nena | nen | nen | nen | nena |
| Anell Olímpic | Blau | Negre | Vermell | Groc | Verd |
| Element | Aigua | Metall | Foc | Terra | Fusta |
| Representació | Peix | Panda gegant | Flama olímpica | Antílop tibetà | Oreneta |
| Personalitat | tendre, pur | honest, optimista | extravertit, entusiasta | animat, vivaç | innocent, joiós |
| Ideal | prosperitat | felicitat | passió | salut | bona sort |
| Esports | Esports aquàtics | Aixecament de pesos, judo, etc. | Esports de pilota | Atletisme | Gimnàstica |
| Inspiració | Decoració típica de l'any nou Xines, pintures de peixos i flors de lotus | Panda gegant; Porcellanes de la dinastia Song | Dibuix de Foc de les Coves Mogao | Antílop tibetà, vestits ètnics del Tibet i Xinjiang | Oreneta estels que fan volar els nens |
| Notes | En la cultura tradicional Xinesa, el peix representa prosperitat. El caràcter xinés (魚) es pronuncia igual que "abundància" (餘 / 余) | L'os Panda Gegant, és un símbol per la nació Xinesa i com a espècie en perill d'extinció és un símbol de la defensa del Medi Ambient. També pot representat la harmoniosa convivència entre homes i natura. | En Huanhuan representa la passió per l'esport, l'esperit Olímpic "`Citius, Altius, Fortius" (més ràpid, més alt, més fort). | L'Antílop Tibetà és una espècie en perill d'extinció i es endèmic de l'altiplà del Tibet. L'elecció d'aquest animal ha estat marcada per la controvèrsia, a causa de l'ocupació que la Xina manté en el Tibet. | L'Oreneta és un missatge que arriba la Primavera que representa la felicitat segons la cultura xinesa. També és símbol de bona sort. El caràcter xines per escriure Oreneta (燕) també està present en l'antic nom de la ciutat de Beijing: Yanjing (燕京). |

## Enllaços externs

* (anglès) olympic-museum.de Arxivat 2011-12-08 a Wayback Machine.
# Frank Ullrich

Frank Ullrich (Trusetal, República Democràtica Alemanya 1958) és una biatleta alemany, ja retirat, que destacà a les dècades del 1970 i 1980. Posteriorment ha estat entrenador i més recentment, polític. Des del 2021 és membre del Bundestag pel SPD.

## Biografia

Va néixer el 24 de gener de 1958 a la ciutat de Trusetal, població situada a l'estat de Turíngia. que en aquells moments formava part de la República Democràtica Alemanya i que avui en dia forma part d'Alemanya.

## Carrera esportiva

Va destacar professionalment l'any 1967 en convertir-se campió nacional de biatló del seu país en la seva categoria (9 anys). Campió mundial juvenil l'any 1975 en els relleus 4x7,5 quilòmetres, participà en els Jocs Olímpics d'Hivern de 1976 realitzats a Innsbruck (Àustria), on aconseguí guanyar la medalla de bronze en la prova de relleus. En els Jocs Olímpics d'Hivern de 1980 realitzats a Lake Placid (Estats Units) aconseguí guanyar 3 medalles: dues medalles de plata en les proves de 20 km i relleus 4x7,5 quilòmetres, així com la medalla d'or en la prova de 10 km. esprint, convertint-se en el primer campió olímpic d'aquesta prova. Participà novament en els Jocs Olímpics d'Hivern de 1984 realitzats a Sarajevo (Iugoslàvia) aconseguint finalitzar en quarta posició en la prova de relleus, cinquè en la prova de 20 km i dissetè en la prova de 10 km. esprint.
Al llarg de la seva carrera aconseguí guanyar 14 medalles en el Campionat del Món de Biatló, destacant quatre títols mundials de relleus (1978, 1979, 1981 i 1982), tres en 10 km. esprint (1978, 1979 i 1981) i dos en 20 km. (1982 i 1983); i quatre vegades la classificació general de la Copa del Món de Biatló (1978, 1980, 1981 i 1982).

## Referències

* 1 2 3 4 «Deutscher Bundestag - Frank Ullrich» (en alemany). [Consulta: 18 desembre 2022].
# Gadget

Un gadget és un dispositiu electrònic, una petita eina fixa o portàtil. Normalment es presenta com un objecte tecnològic inusual i amb un disseny que el diferencia de la resta. Així doncs, la majoria de gadgets es relacionen amb la novetat i al cap d'un temps d'estar al mercat deixen de ser gadgets per la seva utilització massiva. A més a més, quan es parla de programari s'utilitza gadget com un sinònim de widget.

## Etimologia

Tot i les diferents versions sobre l'etimologia de la paraula totes coincideixen en la temporalització d'aquesta. El seu origen es remunta al S. XIX, al voltant de l'any 1885. La gran majoria defensa que la companyia "Gaget, Gauthier & Cia", companyia francesa encarregada de la fosa de l'Estàtua de la Llibertat, va tenir una idea pionera i revolucionària per l'època: vendre rèpliques miniatura del monument per subvencionar el projecte Així doncs, el primer gadget va ser una estàtua de la llibertat. Aquesta teoria es contradiu amb altres com la que diu que el terme va aparèixer en el camp de la navegació o que l'origen de la paraula prové dels termes francòfons gâchette o gagé.
Gadget també té un significat específic en el camp del psicoanàlisis. Jacques Lacan, psicoanalista francès, l'utilitzava per descriure objectes de consum fruit de la lògica capitalista.

## Classes de gadgets

Podem distingir diferents tipus de gadgets:
* Gadgets electrònics: ràdio, mòbils, PDA…
* Gadgets mecànics: rellotges, bicicletes
* Gadgets informàtics: widgets

## Els gadgets i la cultura popular

Tot i que la paraula de gadget s'ha estès molt pel seu significat propi també ha arribat a un gran nombre de països europeus per la sèrie de dibuixos animats Inspector Gadget, sèrie de gran èxit protagonitzada per un detectiu que sempre portava a sobre un gran nombre de gadgets. També han donat a conèixer el terme films com "James Bond" o sèries com Batman i Iron Man. Els protagonistes d'aquestes sèries sempre disposen d'equips i molts gadgets en les seves aventures.
Finalment, cal afegir que la primera bomba atòmica a la Prova Trinity va ser anomenada Gadget pels científics del Projecte Manhattan.

## Referències

* ↑ «gadget». Arxivat 2015-05-10 a Wayback Machine. Fundéu. Consultat el 15 de març de 2014.
* ↑ Gadget - Centre national de ressources textuelles et lexicales (CNRTL)
* ↑ Michael Quinion: World Wide Words: Gadget (accessed February 6, 2008) Also in: Michael Quinion: Port Out, Starboard Home: The Fascinating Stories We Tell About the Words We Use. ISBN 978-0-14-101223-0
* ↑ Alain Rey (dir.), Le Robert : Dictionnaire historique de la langue française, 1998 ISBN 978-2-85036-564-5
* ↑ Alfonsina Trujillo (10 octubre de 2011) Gadgets para páginas web [Mensaje en un blog]. Recuperat de http://alfontru.blogspot.com.co/.
* ↑ http://www.engadget.com]
Viccionari